6. Danmarkskortet over omgørelsesprocenter på socialområdet 2022 (Åben)
Tidl. politisk behandling
Forventet sagsgang
BS-U, SS-U, ØK, BY
Lovgrundlag
Retssikkerhedsloven
SAGENS INDHOLD
Byrådet skal i denne sag tage stilling til Social- og Ældreministeriets Danmarkskort 
over Ankestyrelsens omgørelsesprocenter på socialområdet for 2022, herunder de 
initiativer, der iværksættes i [adresse] i forlængelse heraf. Derudover skal 
Byrådet tage stilling til, om der er behov for udarbejdelse af en handlingsplan til styrkelse af den juridiske 
kvalitet i kommunens sagsbehandling.  
Social- og Ældreministeriet offentliggør årligt et Danmarkskort over omgørelsesprocenter på socialområdet. 
Danmarkskortet omhandler alene afgørelser efter serviceloven i 2022. Afgørelser efter fx dagtilbudsloven 
og almenboligloven samt alle afgørelser på arbejdsmarkedsområdet fremgår derfor ikke af de tre kort. 
Danmarkskortet er dermed en grafisk fremstilling af dele af Ankestyrelsens statistik, hvor kommunerne kan 
sammenlignes på tværs. Den samlede statistik over ankeafgørelser i 2022 fra Ankestyrelsen blev behandlet 
på byrådsmødet 30. maj 2023. Vedlagt er en grafisk model, som illustrerer hvilke områder, der er omfattet 
af Danmarkskortet.
Formålet med Danmarkskortet er at øge den lokalpolitiske opmærksomhed på vigtigheden af, at 
kommunerne overholder lovgivningen og medvirker til, at kommunerne drøfter og tager initiativer til at 
forbedre kvaliteten af sagsbehandlingen. 
Siden 2018 har det været et lovkrav, at Byrådet en gang om året skal behandle Danmarkskortet. 
1. juli 2022 er der trådt en lovændring i kraft. Det betyder, at Byrådet, i forbindelse med behandlingen af 
Danmarkskortet, skal tage stilling til, om der er behov for at udarbejde en handleplan til styrkelse af den 
juridiske kvalitet i kommunens sagsbehandling.  Hvis Byrådet beslutter, at der ikke skal udarbejdes en 
handlingsplan, så skal Ankestyrelsen orienteres. Hvis Ankestyrelsen er uenig i Byrådets beslutning, kan 
Ankestyrelsen pålægge Byrådet at udarbejde en handlingsplan.
Danmarkskortet for socialområdet (Børn og voksne) omfatter følgende:

Alle bestemmelser i serviceloven, hvor der er kommunal klageadgang.
Danmarkskortet for børnehandicapområdet omfatter følgende bestemmelser:

Agnete Thorsen og hjemmetræning m.m.

Merudgiftsydelse

Tabt arbejdsfortjeneste

Personlig hjælp og ledsagelse.
Danmarkskortet for voksenhandicapområdet omfatter følgende bestemmelser:

Kontante tilskud

Borgerstyret personlig assistance
[adresse]: EMN-2022-00484
Dok-ID: 3573669
Sagsbehandler: sram
Byråd
27. september 2023  19:00

Ledsagerordning

Merudgifter.
Kortene er offentliggjort som interaktive kort på [adresse] og Ældreministeriets hjemmeside og kan ses via 
linkene.
VURDERING
Ankestyrelsen har i 2022 truffet afgørelse i 80 klagesager inden for hele socialområdet i [adresse] 
Kommune, som dækker alle bestemmelser i serviceloven, hvor der er klageadgang til Ankestyrelsen. 
Forvaltningen konstaterer, at der er sket et fald i antal afgjorte sager i Ankestyrelsen fra 133 sager i 2020 
til 80 sager i 2022. Dette ses som et udtryk for, at de seneste års indsatser for at sikre en fortsat øget 
kvalitet i sagsbehandlingen på området har virket. 
I de behandlede sager kan Ankestyrelsen enten vælge at stadfæste eller ændre/omgøre kommunens 
afgørelse eller at hjemvise den pågældende sag til fornyet behandling. Ankestyrelsens begreber i forhold 
til klagesager er udspecificeret i vedlagte notat.
Danmarkskortet for det samlede socialområde
Tabellen nedenfor viser en oversigt over alle afgørelser på socialområdet i [adresse], som er 
omfattet af Danmarkskortet.
 
2020
2021
2022
Afgjorte sager i Ankestyrelsen i alt
133
100
80
Stadfæstelse
67 %
72 %
63 %
Ophævelse/ændring
13 %
11 %
6 %
Hjemvisning
20 %
17 %
31 %
Omgørelsesprocent
33 %
28 %
38 %
Tabellen viser, at Ankestyrelsen i 2022 valgte at stadfæste 63 % af de påklagede sager fra børne- og 
familieområdet og socialområdet i [adresse], hvilket er udtryk for, at Ankestyrelsen har været 
enig i størstedelen af afgørelserne.
Omgørelsesprocenten i [adresse] i 2022 var således 38 %, hvilket svarer til den 
landsgennemsnitlige omgørelsesprocent samme år
Det bemærkes, at det kun er en lille del af de afgørelser, som kommunen træffer, der bliver påklaget til 
Ankestyrelsen. Omgørelsesprocenten er dermed ikke et generelt udtryk for kvaliteten af kommunens 
sagsbehandling.
Danmarkskortet for børnehandicapområdet 
Ankestyrelsen har i 2022 behandlet 36 klagesager inden for de udvalgte bestemmelser, som er omfattet af 
Danmarkskortet for børnehandicapområdet. 
Ankestyrelsen stadfæstede 64% af afgørelserne på børnehandicapområdet. Til sammenligning er den 
landsgennemsnitlige stadfæstelsesprocent på 51. Ud af de 36 sager er 13 sager omgjort, hvilket giver en 
omgørelsesprocent på 36. På landsplan er omgørelsesprocenten på 49 på børnehandicapområdet. 
I 2022 hjemviste Ankestyrelsen 28% af klagesagerne og ændrede/ophævede 8% af klagesagerne på 
børnehandicapområdet. Til sammenligning hjemviste Ankestyrelsen på landsplan i 2022 38% af 
klagesagerne og ændrede/ophævede 11% af klagesagerne. 
Børn og Kultur vurderer, at Ankestyrelsen stiller store krav til oplysningsgrundlaget i sagerne. 
Ankestyrelsen har hjemvist 10 af klagesagerne i 2022, svarende til 28%. Fem af hjemvisningerne drejer sig 
om sager om merudgiftsydelse. Heraf kunne én af disse hjemvisninger lige så godt have talt med som en 
stadfæstelse, idet sagen indeholder flere delafgørelser, hvoraf størstedelen af kommunens afgørelse er 
stadfæstet. Ankestyrelsen har dog valgt, at hele afgørelsen tæller som en hjemvisning. Fire af de 10 
hjemvisninger omhandler kompensation for tabt arbejdsfortjeneste. Heraf tæller én af afgørelserne som en 
hjemvisning, på trods af, at afgørelsen senere i 2022 blev behandlet på ny med samme indhold og 
stadfæstet. Generelt er hjemvisningerne begrundet i, at Ankestyrelsen har fundet, at sagerne ikke er blevet 
oplyst og undersøgt i tilstrækkelig grad, eller at afgørelserne ikke er tilstrækkeligt begrundet. 
Børn og Kultur arbejder løbende med at kvalificere sagsbehandlingen, og der er fortsat fokus på at få 
indsamlet de nødvendige oplysninger, så sager ikke hjemvises pga. manglende oplysning og 
dokumentation. 
Byrådet har på baggrund af tidligere behandling af Ankestyrelsens statistik (30. maj 2023) godkendt 
følgende initiativer:

Kompetenceudvikling i form af et kort læringsforløb med Socialstyrelsen og Ankestyrelsen 
vedrørende bestemmelserne om hjemmetræning og særligt dagtilbud. Læringforløbet er gennemført. 

Løbende sparring med forvaltningens jurister, der deltager ved børnehandicaprådgivningens 
kvartalsvise gennemgang af nye afgørelser fra Ankestyrelsen, hvor praksisundersøgelser og 
principafgørelser også forelægges og drøftes. 

Forvaltningens jurister underviser fire gange årligt i foreskellige relevante emner, herudover 
undervises nye rådgivere i [adresse] i de forvaltningsretlige regler samt de 
handicapkompenserende bestemmelser.  

Forvaltningens jurister gennemlæser og godkender alle genvurderinger, inden de sendes til borgerne.
Da forvaltningen fortsat kan se, at det skaber en positiv effekt at arbejde fokuseret med ovenstående 
initiativer anbefales det, at tiltagene videreføres.
Danmarkskortet for voksenhandicapområdet
Ankestyrelsen har i 2022 behandlet syv klagesager inden for de udvalgte bestemmelser, som er omfattet 
af Danmarkskortet for voksenhandicapområdet. 
Ankestyrelsen stadfæstede 57 % af afgørelserne på voksenhandicapområdet. Til sammenligning er den 
landsgennemsnitlige stadfæstelsesprocent på 61. Ud af de syv sager er tre sager omgjort, hvilket giver en 
omgørelsesprocent på 43 %. På landsplan er omgørelsesprocenten på 39 % på voksenhandicapområdet.
I 2022 hjemviste Ankestyrelsen 43 % af klagesagerne og ændrede/ophævede ingen af klagesagerne på 
social- og sundhedsområdet. Til sammenligning hjemviste Ankestyrelsen på landsplan 31 % af 
klagesagerne og ændrede/ophævede 8 % af klagesagerne. 
Det bemærkes, at de tre hjemviste sager alle er hjemvist på grund af manglende oplysninger i sagerne. 
Social og Sundhed arbejder løbende med at opkvalificere sagsbehandlingen, og imødekomme de krav 
Ankestyrelsen stiller til oplysning af sagerne på de enkelte sagsområder. 
Byrådet har på baggrund af tidligere behandling af Ankestyrelsens statistik (30. maj 2023) godkendt 
følgende initiativer:
”Social og Sundhed arbejder løbende med at kvalificere sagsbehandlingen, og der er fortsat fokus på at få 
indsamlet de nødvendige oplysninger og på at imødekomme kravene om inddragelse af objektive kriterier, 
så sager ikke hjemvises pga. manglende oplysning og dokumentation.”
Da forvaltningen fortsat kan se, at det skaber en positiv effekt at arbejde fokuseret med ovenstående 
initiativer, anbefales det, at tiltagene videreføres.
Handlingsplaner 
Idet de allerede iværksatte initiativer ses at skabe en positiv effekt i forhold til at styrke den juridiske kvalitet 
i sagsbehandlingen, vurderer forvaltningerne, at der ikke er behov for at udarbejde og igangsætte yderligere 
handlingsplaner på baggrund af opgørelserne for Favrskov Kommune. 
ØKONOMI
Der er umiddelbart ingen økonomiske konsekvenser for Favrskov Kommune.
INDDRAGELSE
Ældrerådet og Handicaprådet er blevet hørt i forbindelse med behandlingen af Ankestyrelsens statistik over 
ankeafgørelser 2022, som er det statistiske materiale, der ligger til grund for Danmarkskortet, og som 
Byrådet behandlede 30. maj 2023. Efter aftale med rådenes formænd, foretages der ikke en særskilt høring 
i denne sag. 
INDSTILLING
Direktørerne for Børn og Kultur og Social og Sundhed indstiller til Byrådet:
1.
At Social- og Ældreministeriets Danmarkskort over omgørelsesprocenter på socialområdet for 2022 
tages til efterretning, og at de iværksatte initiativer på børnehandicapområdet godkendes.
2.
At Social- og Ældreministeriets Danmarkskort over omgørelsesprocenter på socialområdet for 2022 
tages til efterretning, og at de iværksatte initiativer på voksenhandicapområdet godkendes.
3.
At der ikke skal udarbejdes en handlingsplan på baggrund af opgørelserne for Favrskov Kommune.
BESLUTNING
Social- og Sundhedsudvalget, 5. september 2023:
Fraværende: Ingen
Ad 2. og 3. Indstilles godkendt.
Børne- og Skoleudvalget, 5. september 2023:
Fraværende: Ingen
Ad 1. og 3. Indstilles godkendt.
Økonomiudvalget, 19. september 2023:
Fraværende: Ingen
Indstilles godkendt.
Byrådet, 26. september 2023:
Fraværende: Katcha Thygesen, Tommy Gregersen
Godkendt.
Bilag
1.
Ankestyrelsens begreber i forhold til klagesager 2022 (3512649)
2.
Figur vedrørende Ankestyrelsens statistik (3250147)
